да бъде и представителят на производителя.
 7. С цел да се гарантира, че конкретният контролно-технически пункт, искащ достъп до техническата информация за превозното средство, притежава разрешение в съответствие с член 12, параграф 1 от Директива 2014/45/ЕС, държавите членки или техните компетентни органи оказват съдействие на производителя при нужда.
 Член 6
 Формат на данните
 1. Техническата информация се предоставя от производителя — въз основа на идентификационния номер на превозното средство, в отворен и структуриран формат на данните — на разположение:
 а)
 на компетентните органи, при поискване, под формата на съвкупност от използваеми без мрежови достъп машинночетими файлове с данни, и
 б)
 на контролно-техническите пунктове и компетентните органи при използване на решение, позволяващо мрежови достъп. При използването на решение, позволяващо мрежови достъп, техническата информация, която трябва да бъде предоставена от производителя на съответен уебсайт едновременно с част от информацията за ремонта и поддръжката, се предоставя в същия формат на данните. Другата техническа информация се предоставя във формата за данни, който се използва за подобна информация.
 2. Производителят може да се отклони от изискванията, определени в параграф 1, по отношение на превозните средства, получаващи индивидуално или национално одобрение на типа или одобрение на типа за малки серии в съответствие с предвиденото в регламенти (ЕС) No 167/2013 и (ЕС) No 168/2013, и Директива 2007/46/ЕО, или ако производителят не е длъжен да се придържа към разпоредбите на регламенти (ЕО) No 715/2007, (ЕС) No 167/2013 или (ЕС) No 168/2013. Информацията обаче се предоставя по леснодостъпен и последователен начин, така че да може да се обработва с разумни усилия.
 3. В случай на превозни средства, получаващи поетапно, смесено или многоетапно одобрение на типа в съответствие с посоченото в регламенти (ЕС) No 167/2013 и (ЕС) No 168/2013, и Директива 2007/46/ЕО, производителят, отговарящ за конкретния монтажен етап, носи отговорност за предоставянето на крайния производител на техническата информация за превозното средство по отношение на конкретна система, компонент или отделен технически възел във връзка с този етап. Крайният производител носи отговорност за предоставянето на компетентните органи и на контролно-техническите пунктове на техническата информация за завършеното превозно средство.
 4. Параграф 3 не се прилага за превозните средства, получаващи индивидуални или национални одобрения или одобрения за малки серии в съответствие с посоченото в регламенти (ЕС) No 167/2013 и (ЕС) No 168/2013, и Директива 2007/46/ЕО.
 Член 7
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 20 май 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 април 2019 година.
 За Комисията
 Председател
 Jean-Claude JUNCKER
 (1) (ОВ L 127, 29.4.2014 г., стр. 51).
 (2) Регламент (ЕО) No 715/2007 на Европейския парламент и на Съвета от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 29.6.2007